text: সৌদিতে ৪ বাংলাদেশি গ্রেপ্তার - News 71 Online
  করোনার ভুয়া রিপোর্ট বিক্রি
  সৌদিতে ৪ বাংলাদেশি গ্রেপ্তার
  প্রকাশিত: ৫:১৭ অপরাহ্ণ , আগস্ট ৩১, ২০২১
  করোনাভাইরাসের ভুয়া পিসিআর সার্টিফিকেট তৈরি এবং বিক্রি করার ঘটনায় সৌদি আরবে চার বাংলাদেশিকে গ্রেপ্তার করা হয়েছে। গ্রেপ্তার হওয়া ব্যক্তিদের মধ্যে একজন নারীও রয়েছে বলে জানিয়েছে সৌদি আরবের কর্তৃপক্ষ। খবর সৌদি গেজেটের।
  রিয়াদ পুলিশের মুখপাত্র মেজর খালেদ আল-ক্রেইদিস বলেছেন, স্বাস্থ্য মন্ত্রণালয়ের সঙ্গে সমন্বয় করে নিরাপত্তা কর্তৃপক্ষ অপরাধীদের গ্রেপ্তার করে। গ্রেপ্তারকৃত ব্যক্তিরা রিয়াদের একটি এলাকার একটি আবাসিক ইউনিটে এই অবৈধ বাণিজ্যের সঙ্গে জড়িত ছিল।
  বিক্রির জন্য প্রস্তুত জাল পিসিআর সার্টিফিকেট এবং জালিয়াতি প্রক্রিয়ায় ব্যবহৃত সরঞ্জামগুলো ওই ব্যক্তিদের কাছ থেকে জব্দ করা হয়েছে। তাদের বিরুদ্ধে আইনি প্রক্রিয়া সম্পন্ন করার জন্য তাদেরকে পাবলিক প্রসিকিউশনে পাঠানো হয়েছে বলেও জানান মেজর খালেদ